《自新定沿牒三衢舟中寓兴寄所知》
宋代·张伯玉

井落瓯闽近，乡亭百粤连。
一{上艹下洴}游宦客，两浆上滩船。
石壅千寻浪，山围几匝天。
乱篙鸣远屿，群譟捧危舷。
峡断疑无路，汀回复济川。
林深羡沙鸟，村近喜人烟。
岂昧垂堂诫，都由稍食牵。
家山旧庐在，蚤晚赋归田。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。